29. ΝΟΜΟΣ υπ’ αριθ. 4347 της 6/14 Ιουλ. 1964 (ΦΕΚ Α΄117) Περί κυρώσεως της υπ’ αριθ. 89/29 Μαΐου 1963 πράξεως του Υπουργικού Συμβουλίου «περί κυρώσεως της από 26 Μαρτ. 1963 συμβάσεως μεταξύ του Ελληνικού Δημοσίου και της Τραπέζης της Ελλάδος». Άρθρ.1.-Κυρούται αφ’ ης ίσχυσεν η υπ’ αριθ. 89/29.5.1963, πράξις του Υπουργικού Συμβουλίου δημοσιευθείσα εις το υπ’ αριθ. 86 (τεύχος Α΄) ΦΕΚ της 11.6.63 (ανωτ. αριθ. 29) ΤΟ ΥΠΟΥΡΓΙΚΟΝ ΣΥΜΒΟΥΛΙΟΝ Προτάσει του κ. Υπουργού επί των Οικονομικών, αποφασίζει: Κυρούται η από 26 Μαρτ. 1963 σύμβασις μεταξύ του Ελληνικού Δημοσίου και της Τραπέζης της Ελλάδος έχουσα ούτω: ΣΥΜΒΑΣΙΣ Μεταξύ του Ελληνικού Δημοσίου, εκπροσωπουμένου υπό του Υπουργού των Οικονομικών κ. Σπυρίδωνος Θεοτόκη, και της Τραπέζης της Ελλάδος εκπροσωπουμένης υπό του Διοικητού αυτής κ. Ξενοφώντος Ζολώτα, συνεφωνήθησαν τα επόμενα: Άρθρ.1.-1.Η Τράπεζα της Ελλάδος συναινεί όπως το Ελληνικόν Δημόσιον προβή εις τη εφ’ άπαξ κοπήν μεταλλικών κερμάτων (αναμνηστικών), ονομαστικής εκάστου αξίας τριάκοντα δραχμών και συνολικής ονομαστικής αξίας μη υπερβαινούσης το ποσόν των ενενήκοντα εκατομμυρίων δραχμών. 2.Τα τριακοντάδραχμα ταύτα μεταλλικά κέρματα θα γίνωνται δεκτά ως μέσον πληρωμής δια ποσά μη υπερβαίνοντα τας χιλίας πεντακοσίας δραχμάς. Άρθρ.2.-Τα μεταλλικά ταύτα κέρματα θα παραδοθώσιν εις την Τράπεζαν της Ελλάδος, αναλαμβάνουσαν την φροντίδα της κυκλοφορίας των. Άρθρ.3.-Η Τράπεζα της Ελλάδος θα φέρη εις πίστωσιν του Ελληνικού Δημοσίου το προϊόν της κυκλοφορίας εκ των μεταλλικών τούτων κερμάτων εις τον Λογ/σμόν «Ελληνικόν Δημόσιον – Συγκέντρωσις Εισπράξεων και Πληρωμών». Άρθρ.4.-Η παρούσα σύμβασις, ης η ισχύς άρχεται από της υπογραφής της, εγκριθήσεται υπό της Γενικής Συνελεύσεως των Μετόχων της Τραπέζης της Ελλάδος και κυρωθήσεται δια Νόμου. Εν Αθήναις τη 26 Μαρτ. 1963 Δια το Ελληνικόν Δημόσιον               Δια την  Ο Υπουργός των Οικονομικών      Τράπεζαν της                                                             Ελλάδος             Ο Διοικητής Άρθρ.2.-Δι’ αποφάσεων εκδιδομένων υπό του Υπουργού των Οικονομικών ορίζονται τα της εκδόσεως, συνθέσεως, βάρους, διαστάσεων, ανοχής, τύπου κλπ. και τα αφορώντα τον έλεγχον, την διαχείρισιν, κυκλοφορίαν και ανταλλαγήν των μεταλλικών τούτων κερμάτων, ως και πάσα λεπτομέρεια αφορώσα την εκτέλεσιν του παρόντος. Ομοίως δι’ αποφάσεων του Υπουργού των Οικονομικών εγκρίνεται πάσα σχετική δαπάνη και κατά παρέκκλισιν έτι των κειμένων διατάξεων περί προμηθειών και εκτελέσεως εργασιών υπό του Δημοσίου δια την έκδοσιν και κυκλοφορίαν των μεταλλικών κερμάτων των τριάκοντα δραχμών, αναγραφομένων των σχετικών πιστώσεων εις βάρος του Προϋπολογισμού των εξόδων του Υπουργείου Οικονομικών. Η παρούσα πράξις κυρωθήσεται νομοθετικώς μερίμνη του κ. επί των Οικονομικών Υπουργού. Ο Πρόεδρος Ο αντιπρόεδρος Τα μέλη Άρθρ.3.-1.Επιτρέπεται η κοπή και η έκδοσις υπό του Ελληνικού Δημοσίου αναμνηστικών νομισμάτων, επ’ ευκαιρία των γάμων της Α.Μ. του Βασιλέως των Ελλήνων Κωνσταντίνου μετά της Πριγκηπίσσης της Δανίας ΄Αννης – Μαρίας. 2.Περί της κοπής και εκδόσεως των ως άνω αναμνηστικών νομισμάτων αποφασίζει το Υπουργικόν Συμβούλιον, μετά προηγουμένην πρότασιν του Υπουργού των Οικονομικών. Δι’ αποφάσεως του Υπουργού των Οικονομικών καθορίζονται η σύνθεσις και το βάρος του μετάλλου, η διάμετρος, αι παραστάσεις ως και αι λοιπαί λεπτομέρειαι, κοπής και εκδόσεως των νομισμάτων. 3.Η κατασκευή των εν λόγω νομισμάτων δύναται να ανατίθεται υπό του Υπουργού των Οικονομικών εις ανεγνωρισμένους Οίκους του Εξωτερικού, κατόπιν προχείρου διαγωνισμού γενησομένου δια συγκεντρώσεως προσφορών των Οίκων του Εξωτερικού και κατά παρέκλισιν των περί προμηθειών και εκτελέσεως εργασιών του Δημοσίου ισχυουσών ειδικών διατάξεων ως και των διατάξεων περί Δημοσίου Λογιστικού. Άρθρ.4.-«Τα δυνάμει του παρόντος κατασκευαζόμενα νομίσματα πωλούνται επί τη δι’ αποφάσεως του Υπουργού των Οικονομικών καθορισθησομένη τιμή, το προϊόν δε εκ της πωλήσεως τούτων αποτελούν Δημόσιον έσοδον, δύναται, μετά την κάλυψιν των πάσης φύσεως δαπανών κατασκευής και κυκλοφορίας αυτών, να διατίθεται, εν όλω ή εν μέρει, υπέρ Ιδρυμάτων, Οργανισμών κλπ. κατά τα δι’ αποφάσεων του Υπουργού Οικονομικών οριζόμενα». Το άρθρ. 4 αντικατεστάθη ως άνω δια του άρθρ. 3 Ν.Δ. 4420/1964 (κατωτ. σελ. 128,17). (Αντί της σελ. 18,05(β) Σελ. 18,05(γ) 335 –099 Κέρματα 26.Α.γ.29 